**POKYN RIADITEĽKY ŠKOLY,**

**ktorým sa upravujú podmienky prevádzky a vnútorný režim na otvorenie 1. - 4. ročníka ZŠ, ŠKD a ŠJ na obdobie do konca školského roku 2019/2020**

Na základe rozhodnutia MŠVVaŠ SR č. 2020/12033:1-A2110 zo dňa 22. mája 2020, podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, v súlade s opatrením Úradu verejného zdravotníctva SR č. OLP/4204/2020, ako aj na základe Rozhodnutia zriaďovateľa školy, Obce Ubľa, č. OcÚ-2020/97 zo dňa 21.05.2020 a v súlade so zverejnenými aktualizovanými dokumentmi MŠVVaŠ SR pod názvom Organizácia a podmienky výchovy a vzdelávania materských a základných škôl do konca školského roka 2019/2020 zo dňa 22.05.2020, vydáva Mgr. Mária Karatníková, riaditeľka školy, pokyn upravujúci podmienky prevádzky a vnútorného režimu na otvorenie 1. - 4. ročníka základnej školy, školského klubu detí a zariadenia školského stravovania v rámci prevádzky Základnej školy s materskou školou Ubľa 120 od 01.06.2020.

**Základná škola** po dohode so zriaďovateľom obnoví prezenčné vzdelávanie žiakov za nasledujúcich podmienok:

Prevádzka a vnútorný režim

* Prevádzka ZŠ začne v pondelok 01.06.2020.
* **Základná škola** – v prevádzke budú ročníky 1. - 4. prezenčne v škole, okrem žiakov, ktorých rodičia odmietli prítomnosť v škole.
* Organizácia výchovno-vzdelávacieho procesu:

1. skupina – PaedDr. J. Darjaninová – 1. a 3. ročník + AU Bc. M. Banduričová,
2. skupina – PaedDr. A. Fejsáková – 2. a 4. ročník

ŠKD pre žiakov 1. skupiny zabezpečuje J. Maruničová

RŠ v neodkladnom prípade zabezpečí zastupovanie PZ na pracovisku.

* Vyučovanie žiakov 5. ročníka bude na základe prieskumu u rodičov, prebiehať naďalej dištančnou formou vzdelávania.
* Prezenčné vyučovanie – 4 vyučovacie hodiny denne – 7.50 - 11.20
* Pokračuje dištančné vzdelávanie žiakov v ročníkoch 5. - 9
* **ŠKD** bude v prevádzke v čase 11.30 - 15.30 hod.
* **ŠJ** bude v prevádzke – strava bude podávaná v ŠJ žiakom a zamestnancom prítomným v škole podľa harmonogramu.

Obed: 1. skupina: 11.20 - 11.40

2. skupina: 11.40 - 12.00

Zamestnanci: 12.00

* Príchod žiakov od 7.30 – každý žiak absolvuje ranný filter – meranie telesnej teploty bezkontaktným teplomerom.
* Neorganizujú sa žiadne spoločné akcie – rozlúčky s so školským rokom, s deviatakmi, besiedky a iné hromadné podujatia, kde dochádza k združovaniu väčšieho množstva osôb.

**Podmienky na zaistenie bezpečnosti a ochrany zdravia žiakov**

* Platia prísne hygienické opatrenia. Priestory školy a všetky povrchy budú dôkladne dezinfikované.
* Prvý deň žiak vstupuje do školy len na základe vyplneného vyhlásenia o zdravotnom stave. Tlačivá budú doručené triednymi učiteľkami. Žiadame rodičov aby si ich vyplnili doma. Tlačivá preberá pri vstupe službukonajúci pedagóg.
* Ráno pri príchode do školy prebehne meranie teploty bezkontaktným teplomerom. Meraním telesnej teploty žiakov je poverená Bc. M. Banduričová.
* Vstupnú dezinfekciu každého žiaka zabezpečí službukonajúci pedagóg. Pri zvýšenej teplote žiak nemôže vstúpiť do školy. Rovnako, ak po rannom filtri vykazuje známky respiračného ochorenia, rodičia sú povinní bezodkladne si žiaka vyzdvihnúť. Rodičia do priestorov školy nevstupujú. Platí prísny zákaz vstupu nepovolaných osôb do objektu!
* Žiak prichádza do školy v rúšku. Každý žiak musí mať čisté náhradné rúško uložené v igelitovom vrecku a papierové jednorazové vreckovky. V triedach budú žiaci bez rúšok.
* Ak sa žiak pohybuje mimo svojej skupiny – chodba, toaleta školský dvor a pod., je povinný nosiť rúško.
* Pri pobyte vonku bude pre každú skupinu vymedzený osobitný priestor.
* Presuny žiakov po chodbách, či v spoločných priestoroch WC, ŠJ budeme organizovať tak, aby boli minimalizované kontakty medzi skupinami žiakov i zamestnancami školy.
* V prípade, že u žiaka/čky je podozrenie alebo potvrdené ochorenie na COVID-19 alebo je nariadená karanténa v rodine žiaka, rodič o tejto skutočnosti bezodkladne informuje príslušného vyučujúceho a riaditeľa školy.
* Žiak je zo školy vylúčený v tom prípade, ak zákonný zástupca nahlási karanténu, ktorá bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.
* Pri vstupe do školy žiaka preberie dozor vykonávajúci pedagóg.
* Dieťa privádza a vyberá zo školy, ŠKD iba člen žijúci v spoločnej domácnosti.
* Výchovno-vzdelávaciu činnosť zabezpečujú PZ, ktorí nespadajú do rizikovej skupiny z hľadiska ohrozenia ochorením Covid-19 – tehotné ženy, osoby staršie ako 60 rokov, osoby s pridruženými chronickými chorobami a s oslabenou imunitou.
* Ostatné činnosti v škole zabezpečia nepedagogickí zamestnanci, ktorí nepatria do rizikovej skupiny.
* Školská jedáleň bude fungovať v „bežnom režime“ pri dodržaní bezpečnostných a hygienických opatrení.
* Teplé jedlo dostanú žiaci, ktorí sa zúčastnia prezenčnej výučby a zamestnanci prítomní na pracovisku. Strava sa nesmie vydávať do obedárov.

**Stravovanie žiakov ZŠ**

* Pri stravovaní by sa nebudú stretávať žiaci iných skupín.
* Pri vstupe do školskej jedálne prebehne dezinfekcia rúk.
* Výdaj jedla sa uskutoční do troch hodín od jeho prípravy, aby nedošlo k jeho znehodnoteniu.
* Žiaci si môžu sami odoberať jedlo a nápoje z výdajného okienka.
* Pedagogický dozor môže zamestnancom ŠJ vypomáhať dokladaním jedál, nápojov a príborov na stoly.
* Okrem času potrebného na konzumáciu jedál majú deti počas prítomnosti v jedálni celý čas prekryté horné dýchacie cesty rúškom.

**Povinnosti zákonného zástupcu žiaka/čky ZŠ.**

* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).
* Zabezpečí pre svoje dieťa každý deň dve rúška a papierové jednorazové vreckovky.
* Dodržiava pokyny riaditeľky školy, ktoré upravujú podmienky prevádzky základnej školy do konca školského roku 2019/2020.
* Odovzdá žiaka/čku pri vstupe do školy pedagogickému zamestnancovi nato určenému a nevstupuje do priestoru ZŠ.
* Po žiaka/čku prichádza len člen najbližšej rodiny, ktorý so žiakom žije v jednej domácnosti.
* Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
* V prípade, že u žiaka/čky je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Personálne zabezpečenie prevádzky ZŠ**

**Pedagogickí zamestnanci prítomní na pracovisku ZŠ, ŠKD**: Mgr. M. Karatníková, PaedDr. A. Fejsáková, PaedDr. J. Darjaninová, Bc. M. Banduričová, J. Maruničová – budú zabezpečovať výchovno-vzdelávací proces na 1. stupni.

**Práca z domu:** Mgr. D. Dzubová, Ing. J. Dzuba, Mgr. J. Petíková, Mgr. G. Brečková – zabezpečujú dištančné vzdelávanie žiakov 5. - 9. ročníka. V prípade potreby budú zabezpečovať výchovno-vzdelávací proces na 1. stupni.

Ing. I. Onuferová je na PN – dobrovoľne bude zabezpečovať dištančné vzdelávanie žiakov 2. stupňa v predmete MAT a INF 9. roč.

**Ostatní zamestnanci prítomní na pracovisku ZŠ:** upratovačka - J. Balková, v ŠJ – M. Poldruháková, Ľ. Kresilová, J. Peštiková, školník – J. Darjanin, ekonom.- admin. pracovníčka J. Hudáková.

**Zamestnanci na 80%** - M. Riganová – upratovačka, I. Giričová – kuchárka. V prípade potreby nastúpia na pracovisko podľa pokynov zamestnávateľa.

**Všeobecné povinnosti zamestnancov na zabezpečenie bezpečnosti a ochrany zdravia**

* Pri prvom nástupe do práce, všetci zamestnanci vyplnia dotazník o zdravotnom stave pred nástupom do zamestnania.
* Pri vchode na prevádzku aplikovať dezinfekciu na ruky a merať telesnú teplotu zamestnancov. Meraním telesnej teploty zamestnancov je poverený školník J. Darjanin.
* Nikto s príznakmi ochorenia Covid-19 (zvýšená teplota, kašeľ, zvracanie, kožná vyrážka, hnačky, náhla strata chuti a čuchu, či iný príznak infekcie dýchacích ciest) nesmie vstúpiť do priestorov školy.
* Ak sa u zamestnanca počas pracovnej doby vyskytnú príznaky ochorenia, bezodkladne o tom informuje RŠ a opustí školu v najkratšom možnom čase.
* Dodržiavať všetky aktualizované pokyny RŠ, dodatky pracovného a prevádzkového poriadku.
* Dodržiavať všeobecné hygienické opatrenia (časté umývanie rúk, zakrývanie si nosa a úst pri kýchaní a kašlaní...).
* Vyhýbať sa kontaktu s osobami s príznakmi ochorenia COVID-19, na pracovisku aj mimo neho.
* V prípade ochorenia zostať doma a telefonicky kontaktovať svojho zamestnávateľa.
* Pedagogický zamestnanec je povinný nosiť rúško, ak sa pohybuje v priestoroch mimo svojej skupiny.
* Ostatní zamestnanci sú povinní nosiť na pracovisku rúško.
* Dodržiavať vzdialenosť najmenej 1,5 m od svojich kolegov.
* Rešpektovanie minimálneho kontaktu vrátane zákazu podávania rúk.
* V priestoroch všetkých prevádzok často a intenzívne vetrať.
* Dezinfikovať všetky dotykové plochy 2 krát denne.
* Umývať podlahy každý deň na vlhko s prídavkom dezinfekčného prostriedku.
* Toalety budú vybavené mydlom v dávkovači a papierovými jednorazovými utierkami.
* Dezinfekcia toaliet prebehne minimálne 2 krát denne.
* Zo smetných košov budú odstránené vrchné kryty, aby nedochádzalo ku kontaktu s rukami.

V Ubli 28.05.2020 Mgr. Mária Karatníková, RŠ